हम दो-हमारे दो करना है तो राहुल गांधी को करनी पड़ेगी शादी, रामदास अठावले का बयान
राहुल गांधी के हम 2 हमारे 2 नारे पर केंद्रीय मंत्री रामदास अठावले ने अपने अंदाज में जवाब दिया है।
नई दिल्ली। कांग्रेस नेता राहुल गांधी ने बजट सत्र के दौरान सरकार को घेरने के लिए जिस 'हम दो-हमारे दो' नारे का इस्तेमाल दिया था उसको लेकर केंद्रीय मंत्री रामदास अठावले ने अपने अंदाज में राहुल गांधी को जवाब दिया है। रामदास अठावले ने कहा, "राहुल गांधी हम दो हमारे दो का नारा बोल रहे हैं। इसलिए हम दो हमारे दो करना है तो राहुल गांधी को शादी करनी चाहिए और दलित लड़की के साथ शादी करते हैं तो महात्मा गांधी का सपना पूरा होगा और जातिवाद खत्म होगा।"पिछले हफ्ते जब राज्यसभा में कांग्रेस नेता गुलामनबी आजाद का कार्यकाल समाप्त हुआ था तो उस समय भी रामदास अठावले ने अपने अंदाज में उनको विदाई दी थी और उनके लिए कविता पढ़ी थी, जो इस तरह से हैराज्यसभा छोड़कर जा रहे गुलामनबी, हम मिलते रहेंगे आपको कभी कभीआपका नाम है गुलाम, इसलिए मैं करता हूं आपका सलामआपका नाम है गुलाम लेकिन आप हमेशा रहे  आजाद, आप हम सभी को रहेंगे याद15 अगस्त को भारत हुआ आजाद, लेकिन राज्यसभा से आप आज हो रहे आजादआप हमेशा रहो आजाद, हम रहेंगे आपके साथ यह अंदर की है बातमोदी जी जम्मू कश्मीर का मजबूत करेंगे हाथ और आपको देते रहेंगे साथ इस कविता के अलावा रामदास अठावले ने गुलामनबी आजाद को यहां तक भी बोला था कि अगर कांग्रेस पार्टी उनको राज्यसभा में दोबारा नहीं भेजती है तो वे उनको राज्यसभा में भेजने के लिए तैयार हैं।